# Kaameat pomot

| Kaameat pomot |
| --- |
| Horrible Bosses |
|  Elokuvajuliste |
| Ohjaaja | Seth Gordon |
| Käsikirjoittaja | Michael Markowitz John Francis Daley Jonathan Goldstein |
| Tuottaja | Brett Ratner Jay Stern |
| Säveltäjä | Christopher Lennertz |
| Kuvaaja | David Hennings |
| Leikkaaja | Peter Teschner |
| Pääosat | Jason Bateman Charlie Day Jason Sudeikis Kevin Spacey Jennifer Aniston Colin Farrell Jamie Foxx |
| Valmistustiedot |
| Valmistusmaa | Yhdysvallat |
| Tuotantoyhtiö | New Line Cinema Rat Entertainment |
| Ensi-ilta |  8. heinäkuuta 2011  19. elokuuta 2011 |
| Kesto | 98 minuuttia |
| Alkuperäiskieli | englanti |
| Budjetti | 35—37 miljoonaa Yhdysvaltain dollaria |
| Tuotto | 210 miljoonaa Yhdysvaltain dollaria |
| Aiheesta muualla |
| Virallinen sivusto |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Kaameat pomot** (engl. *Horrible Bosses*) on vuonna 2011 ensi-iltansa saanut mustan komedian elokuva, jonka on ohjannut Seth Gordon ja käsikirjoittaneet Michael Markowitz, John Francis Daley ja Jonathan Goldstein Markowitzin tarinan pohjalta. Elokuvan pääosia näyttelevät Jason Bateman, Charlie Day, Jason Sudeikis, Jennifer Aniston, Colin Farrell, Kevin Spacey ja Jamie Foxx.

Elokuva seuraa kolmea ystävystä (näyttelijöinä Bateman, Day ja Sudeikis), jotka päättävät murhata heidän määräilevät, väkivaltaiset pomonsa (näyttelijöinä Spacey, Aniston ja Farrell), koska he uskovat näiden seisovan heidän onnensa tiellä. Elokuva sai ensi-iltansa Los Angelesissa 30. kesäkuuta 2011 ja se julkaistiin laajemmin 8. heinäkuuta 2011. New Line Cinema osti Markowitzin käsikirjoituksen vuonna 2005 ja elokuva vietti kuusi vuotta alkutuotannossa ja näyttelijöitä etsittiin eri rooleihin. Vuonna 2010 elokuvaa alettiin tuottaa.

Elokuva ylitti taloudelliset odotukset, sillä se tuotti yli 28 miljoonaa Yhdysvaltain dollaria kolmena ensimmäisenä esityspäivänään. Avausviikonloppunaan se oli Yhdysvaltain toiseksi katsotuin elokuva. Elokuva on tuottanut yli 200 miljoonaa Yhdysvaltain dollaria maailmanlaajuisesti. Kriitikot ovat ylistäneet näyttelijöitä, mutta elokuvan vitsejä on pidetty rasistisina, homofobisina ja naisia vihaavina. Elokuvan jatko-osa *Kaameat pomot 2* sai ensi-iltansa vuonna 2014.

## Juoni

Nick Hendricks (Jason Bateman) ja Dale Arbus (Charlie Day) ovat ystäviä, jotka halveksivat pomojaan. Nick työskentelee myyntiyrityksessä Dave Harkenin (Kevin Spacey) alaisuudessa, joka sortaa häntä henkisesti. Dale on hammashoitaja, jonka esimies tohtori Julia Harris (Jennifer Aniston) häiritsee häntä seksuaalisesti; Harris uhkaa kertoa Dalen vaimolle (Lindsay Sloane), että Dale harrasti seksiä hänen kanssa, ellei Dale suostu oikeasti harrastamaan sitä. Nickin ja Dalen kirjanpitäjäystävä Kurt Buckman (Jason Sudeikis) nauttii työskentelystä Jack Pellittin (Donald Sutherland) alaisuudessa, mutta kun Jack kuolee, yhtiön johtoon astuu tämän narkomaanipoika Bobby (Colin Farrell).

Kun he illalla nauttivat drinkkejä, Kurt viittaa leikillään siihen, että he olisivat onnellisimpia, jos heidän pomojaan ei olisi enää maisemissa. He aluksi epäröivät, mutta suostuvat lopulta ajatukseen. Etsiessään palkkamurhaajaa kolmikko tapaa entisen vangin "Mutsinviilaaja" Jonesin (Jamie Foxx), joka suostuu olemaan heidän "murhaneuvojansa". Jones ehdottaa, että Dale, Kurt ja Nick tappavat toistensa pomot ja lavastavat teot näyttämään onnettomuudelta.

Kolmikko suorittaa tiedusteluja Bobbyn talossa, ja Kurt varastaa hänen puhelimensa. Seuraavaksi he menevät Harkenin taloon. Kurt ja Nick menevät sisään Dalen odottaessa autossa. Harken palaa kotiin ja luennoi Dalelle roskaamisesta, mutta saa allergisen reaktion maapähkinävoista, jota on roskassa. Dale pelastaa Harkenin hengen piikittämällä häntä allergiapiikillä. Nick ja Kurt luulevat, että Dale puukottaa ja aikoo tappaa Harkenin ja he pakenevat, jolloin Kurt pudottaa vahingossa Bobbyn puhelimen Harkenin makuuhuoneeseen. Harkenin vaimo Rhonda (Julie Bowen) kiittää Dalea miehensä hengen pelastamisesta, jolloin Harken mustasukkaisesti syyttää vaimoaan salasuhteesta. Seuraavana iltana Kurt katsoo Julian kotiin, joka viettelee ja harrastaa seksiä hänen kanssaan. Nick ja Dale odottavat Bobbyn ja Harkenin talojen pihalla, valmiina murhaamaan nämä. Harken löytää Bobbyn puhelimen makuuhuoneestaan, etsii siitä Bobbyn osoitteen ja olettaa vaimollansa olevan salasuhde. Hän ajaa Bobbyn talolle ja tappaa hänet, minkä Nick salaisesti todistaa.

Nick on suunniltaan teosta ja ajaa ylinopeutta, jolloin liikennekamera ottaa hänestä kuvan. Kolme ystävystä kokoontuvat keskustelemaan suunnitelmien mahdollisesta jatkosta. Poliisit ottavat heidät kiinni, sillä heistä liikennekamerakuva tekee heistä epäiltyjä Bobbyn murhaan. Näytön puuttuessa poliisin on pakko päästää kolmikko vapaaksi.

He neuvottelevat jälleen Jonesin kanssa, mutta saavat kuulla ettei hän ole ikinä oikeasti tappanut ketään. He huomaavat, että heidän ainoa keinonsa on saada Harken tunnustamaan murha ja salaa nauhoittaa tunnustus. Vahingon kautta kolmikko menee Harkenin yllätyssyntymäpäiväjuhliin. Nick ja Dale saavat Harkenin tunnustamaan murhan, mutta huomaavat että Kurt, jolla nauhuri, on harrastamassa seksiä Harkenin vaimon Rhondan kanssa. Harken uhkaa tappaa kaikki kolme. He pakenevat autolla Harkenin jahdatessa heitä. Kurt pyytää auton järjestelmältä apua, mutta järjestelmä luulee heidän olevan rikollisia ja pysäyttää auton. Harken saa heidät kiinni ja osoittaa heitä aseella. Hän ampuu itseään jalkaan, jotta voi uskotella tuleville poliiseille heidän murhanneen Bobbyn ja nyt yrittävän päästä eroon ainoasta todistajasta.

Poliisi pidättää Nickin, Dalen ja Kurtin, mutta auton järjestelmä paljastaa nauhoittaneensa koko keskustelun. Harken passitetaan vähintään 25 vuodeksi vankeuteen ja muiden syytteet hylätään. Nick ylennetään hallintoneuvoston johtajaksi uuden sadistisen toimitusjohtajan (Bob Newhart) alaisuuteen, Kurt palaa työhönsä uuden pomon alaisuuteen ja Dale kiristää Juliaa lopettamaan seksuaalisen häirinnän.

## Näyttelijät

|  |  |  |
| --- | --- | --- |
|  Jason Bateman  | … |  Nick Hendricks
  |
|  Charlie Day  | … |  Dale Arbus
  |
|  Jason Sudeikis  | … |  Kurt Buckman
  |
|  Jennifer Aniston  | … |  tohtori Julia Harris
  |
|  Colin Farrell  | … |  Bobby Pellitt
  |
|  Kevin Spacey  | … |  Dave Harken
  |
|  Jamie Foxx  | … |  Dean "Motherfucker" Jones
  |
|  Julie Bowen  | … |  Marissa
  |
|  Donald Sutherland  | … |  Jack Pellit
  |
|  Genevieve Gorder  | … |  Tracy
  |
|  Lindsay Sloane  | … |  Stacy
  |
|  P. J. Byrne  | … |  Kenny Sommerfield
  |

## Julkaisu

*Kaameat pomot* -elokuvan maailmanensi-ilta järjestettiin 30. kesäkuuta 2011 Grauman's Chinese Theatre -elokuvateatterissa Hollywoodissa, Kaliforniassa.

### Lipputulot

11. elokuuta 2011 mennessä *Kaameat pomot* on kerännyt 106,5 miljoonan Yhdysvaltain dollarin lipputulot Yhdysvalloissa ja Kanadassa sekä lisäksi 24,9 miljoonaa Yhdysvaltain dollaria maailmanlaajuisesti eli yhteensä 132 miljoonaa Yhdysvaltain dollaria maailmanlaajuisesti.

Yhdysvallat ja Kanada
*Kaameat pomot* julkaistiin 8. heinäkuuta 2011 Yhdysvalloissa ja Kanadassa yhteensä 3 040 elokuvateatterissa. Ensimmäisenä päivänään elokuva tuotti 9,9 miljoonaa Yhdysvaltain dollaria, joka on toiseksi paras tulos kesällä 2011, edellä vain *Bad Teacher* (12,2 miljoonaa). Avausviikonloppunaan elokuva tuotti yhteensä 28,3 miljoonaa dollaria, joka on noin 9,3 tuhatta dollaria jokaista teatteria kohti, jossa elokuvaa esitettiin. Elokuva oli avausviikonloppunsa toiseksi katsotuin, edellä vain *Transformers: Kuun pimeä puoli* (47,1 miljoonaa). Avausviikonlopun yleisöstä 51 % oli miehiä ja 64 % yli 25-vuotiaita.

Kansainvälisesti
*Kaameat pomot* julkaistiin 7. heinäkuuta 2011 Yhdistyneissä arabiemiirikunnissa (258 108 dollaria) ja 8. heinäkuuta Virossa (24 471 dollaria), Latviassa (15 750 dollaria), Libanonissa (36 316 dollaria) ja Liettuassa (13 676 dollaria). Elokuva keräsi yhteensä 348,3 tuhannen dollarin lipputulot avausviikonloppuna ja yhteensä 855 009 dollarin lipputulot 17 päivän sisällä julkaisusta. Viikonvaihteessa 21.–24. heinäkuuta elokuva julkaistiin Britanniassa (3 386 876 dollaria), Kreikassa (367 845 dollaria), Israelissa (200 372 dollaria), Etekö-Afrikassa (193 632 dollaria), Norjassa (109 252 dollaria) ja Itä-Afrikassa (7 324 dollaria).

## Jatko-osa

Seth Gordon vahvisti heinäkuussa 2011, että neuvottelut mahdollisesta jatko-osasta olivat käynnissä johtuen ensimmäisen elokuvan taloudellisesta menestyksestä. Jatko-osa *Kaameat pomot 2* sai ensi-iltansa vuonna 2014. Samat näyttelijät jatkoivat rooleissaan.

## Soundtrack

WaterTower Music julkaisi elokuvan soundtrackin *Horrible Bosses: The Original Motion Picture Soundtrack* fyysisessä ja digitaalisessa muodossa 5. heinäkuuta 2011. Soundtrackin on säveltänyt Christopher Lennertz ja siihen ovat myötävaikuttaneet Pearl Jam -yhtyeen kitaristi Mike McCready, Dave Matthews Bandin basisti Stefan Lessard ja The Beastie Boysin yhteistyökumppani Money Mark. McCready, Lessard ja Mark tekivät yhteistyötä muusikoiden Matt Chamberlain, David Levita, Aaron Kaplan, Victor Indrizzo, Chris Chaney ja Davey Chegwidden kanssa.

Soundtrack koostuu 33 kappaleesta ja se kestää 63 minuuttia.

| [Näytä]Horrible Bosses: The Original Motion Picture Soundtrack |
| --- |
| Nro | Nimi | Artist | Kesto |  |
| 1. | Motel Meet Up | Christopher Lennertz | 1.13 |
| 2. | Total Fucking Asshole | Christopher Lennertz | 2.34 |
| 3. | Heart Attack | Christopher Lennertz | 0.51 |
| 4. | Whose Promotion? | Christopher Lennertz | 1.31 |
| 5. | Fucker | Christopher Lennertz | 2.38 |
| 6. | Hey Dickwad...What the Fuck? | Christopher Lennertz | 1.43 |
| 7. | Can You See My Pussy? | Christopher Lennertz | 1.38 |
| 8. | Let's Kill This Bitch | Christopher Lennertz | 0.25 |
| 9. | Gimme That Dong Dale | Christopher Lennertz | 0.59 |
| 10. | Wet Work | Christopher Lennertz | 1.39 |
| 11. | Men Seeking A Man | Christopher Lennertz | 0.51 |
| 12. | Mother Fucker Jones | Christopher Lennertz | 0.59 |
| 13. | Douchebag Museum | Christopher Lennertz | 1.14 |
| 14. | Crazy Bitch Whore | Christopher Lennertz | 1.23 |
| 15. | Coke In A Dustbuster | Christopher Lennertz | 3.13 |
| 16. | Four Honks | Christopher Lennertz | 1.03 |
| 17. | These People Fucking Love Cats | Christopher Lennertz | 1.47 |
| 18. | Penis...Peanuts | Christopher Lennertz | 1.28 |
| 19. | Raped In Prison | Christopher Lennertz | 1.08 |
| 20. | Harkin Finds The Phone | Christopher Lennertz | 1.08 |
| 21. | We Got The Cheese | Christopher Lennertz | 1.02 |
| 22. | Penis Shaped Food | Christopher Lennertz | 0.48 |
| 23. | Ipso Facto | Christopher Lennertz | 1.10 |
| 24. | Blackmailing Harkin | Christopher Lennertz | 2.41 |
| 25. | Car Chase...Dancing On Boobies | Christopher Lennertz | 1.26 |
| 26. | Confessing To Gregory | Christopher Lennertz | 1.48 |
| 27. | Harkin Goes Down...I Fucked Your Wife | Christopher Lennertz | 3.18 |
| 28. | Oh Fuck | Christopher Lennertz | 1.53 |
| 29. | Pissing In A Playground | Christopher Lennertz | 3.07 |
| 30. | Tour Of The Mouth | Christopher Lennertz | 3.21 |
| 31. | Your Balls Are So Smooth | Christopher Lennertz | 3.04 |
| 32. | Murdering Some Ass | Christopher Lennertz | 7.12 |
| 33. | This Is How I Roll | Money Mark | 2.20 |
|  | 1.02.55 |  |

## Arvioita

Nyt-liitteessä neljä kriitikkoa antoi elokuvalle pistekeskiarvon 1,8/5.

## Lähteet

## Aiheesta muualla

* Virallinen sivusto
* Kaameat pomot Box Office Mojossa (englanniksi)
* Kaameat pomot Rotten Tomatoesissa (englanniksi)
* Kaameat pomot Metacriticissa (englanniksi)